Деловодни број : 443/2 од 12. 09. 2022.         
        КОДЕКС ЛЕПОГ ПОНАШАЊА УЧЕНИКА У ШКОЛИ 
КОДЕКС – значи правило. Правила служе зато да помогну људима да живе једноставније. У свему што људи раде постоје правила: у саобраћају,у писању,у математици, у исхрани,облачењу,понашању.
Ако их поштујемо - и живот у школи биће нам лакши и пријатнији
Упознајте Кодекс понашања ученика наше школе.
•	У школу долазимо уредни и прикладно одевени. Ученик је дужан да у школу долази прикладно обучен и пристојног изгледа. Неприкладно је долазити у прекратким сукњама, шорцевима, мајицама са великим деколтеом, откривеног стомака, у провидној одећи упадљиве  боје косе и фризуре и с пирсингом, уредних и без јаких налакираних ноктију...
•	Ученик је обавезан да редовно похађа наставу.
•	У школу долазимо 10 минута пре почетка наставе.
•	Поштујемо своје време и време других придржавајући се планираних термина и распореда часова.
•	Чувамо школску имовину и имовину свих оних који у школи уче и раде.
•	Ученик је дужан да пажљиво прати наставу, као и да активно учествује у њој.
•	Свакодневна обавеза ученика је доношење потребног прибора и опреме, извршавање школских обавеза.
•	Ученици су дужни да воде рачуна о хигијени просторије у којој се реализује настава, као и ходника.
•	Ученик не може да напусти час или школу без дозволе наставника.
•	У разговору слушамо саговорника дозвољавајући му да искаже своје мишљење.
•	Исказујемо своје мишљење на начин који не вређа саговорника.
•	Проблеме решавамо разговором, без свађе и туче.
•	Кад имамо проблем, тражимо и прихватамо помоћ других.
•	Свим одраслим особама у школи обраћамо се са ВИ.
•	Пре почетка часа наставника чекамо мирно испред учионице. Ако наставник касни 5-10 минута, о томе дежурни ученик одмах обавештава директора или педагога.
•	Мобилни телефони су забрањени у школи.
•	Ако вам је мобилни телефон потребан за рад на часу, користићете га само за тај час, а то тада и од тог часа ће телефони бити код директора или педагога.
•	Доношење и испијање сокова и других пића, осим воде, у школи је збрањено
•	На часу седимо на својим местима.
•	На часу пажљиво слушамо једни друге.
•	Реч тражимо подизањем руке и чекамо да нас наставник прозове.
•	Активно учествујемо на часовима, а код куће радимо домаће задатке.
•	За време одмора водимо рачуна да својим кретањем не повредимо друге.
•	Ужинамо за време великог одмора.
•	Хигијенским навикама бринемо о свом здрављу и о здрављу других.
•	Прихватамо разлике поштујући личност и физички интегритет оних који у школи уче и раде.
•	Ученик комуницира са вршњацима, наставницима, запосленима на адекватан начин са уважавањем (речи које свако воли: молим, хвала, извини, изволи).
•	Строго је забрањено ометање наставног процеса, стварање буке и нереда у школском простору, гурање, туче и узајамно ометање и вређање.
•	Сваки ученик је дужан да пријави инциденте или активности које могу да доведу до ометања сигурности било којег ученика у школи.
•	Непримерено је јести и пити за време часа, жвакати жваку.
•	Ученици учествују у доношењу одлука на нивоу школе које су везане за њих и треба да буду са њима упознати, могу да износе разне предлоге и идеје преко својих представника у Ђачком парламенту.
•	Доношење личних ствари (, новца, накита...) у школу је одговорност ученика (и родитеља).
•	Ученик је дужан да чува школску имовину, одговара за материјалну штету коју нанесе намерно или непажњом. За сваку начињену штету одговорност сноси ученик и његов родитељ, који је дужан да штету надокнади.
 
 Неодговарајуће понашање у школи може бити кажњено. Начини кажњавања су прописани Правилима школе. Када се понашамо пристојно, правила и казне ће нам бити сувишни.